4 ISIGIDIMI SAMAXOSA, NOVEMBER 1, 1877.

ezihulayo noko zaziyo ukuba ngokwenjenjalo zizisa igama elihlazekileyo pezu kwabantwana bazo. Sibe sisiti ke ngoko iqinga lentlanganiso asikuko nokuba lilungile. Alibacinezeli abangena kulento bese bumnyameni, licinezela abangadlula umteto bewazi. Inteto ka Mr. Warner ke ngoko eti makwenziwe isicelo ku Rulumeni ngabantsundu abayi bonayo lendawo asikuko nokuba iya buleleka. Masizame nati ukuba zifezeke indawo zobukaya betu—kuba okunene siya ngeniswa ekaya nokuba ziko indwana ezingaqondakaliyo. Unga u-Mr. Warner angayi velisa ayicacise indlela ekungacelwa ngayo. Inteto yomnye wababalelani esiyi faka kwi *Sigidimi* kubonakala ukuba uyibale enomsindo ebangwe lusizi olufunyenwe yilo nkazana ateta ngayo kwanomntwana wayo. Kubonakala ukuba ke lomsindo ubete wasitelisa izinto ezisemhlotsheni, ekungafuneki nganto ke ngoko ukuwapendula amazwi ake. Enye indawo asifuni ukungena emapikeni, singa kungavela inyaniso yodwa, namaqinga aya kuba luncedo kwabantsundu.

Kodwa ke kuseko indawo esaseleyo esiya kuyi cukumisa noko iseyinde incwadi yetu—le yokuba ku- sitiwa nje u-Rulumeni uya zikutaza izitembu wenje njalo ngandlela nina. Siyazi ukuba akatsho nakulo inteto siteta ngawo ukuti zekani izitembu. Into ayenzayo usuke umfazi wesibini nowesitatu abalinganise nowokuqala ngokuti *bonke ngabafazi.* Wenza lonto ke xa *avuma* umteto wokunika amafa kubantwana babafazi abase mva kowokuqala. Ubeyenza ngapezulu lonto oko ebesati umntwana wowesibini nowesitatu abe nguyena uyinkosi, ibe ngabomkulu abantwana abangati ngabamatyolo—kuba sibe siteta lonto isenzo sokuti eko owaqala wazalwa, inqondo enayo, isimilo esihle enaso, kuze noko kuye kumiswa umntwana wesitembu. Isikalo ke ngoko angakala ngaso osola u-Rulumeni sesokuti yinina ukuba ati umfazi aye kulinganiswa nabangengabo bafazi. Ukuba lendaba siyi kangela ngolo luhlobo siya kufika inge Rulumeni yedwa esifanele ukukala ngaye, siya kufika nabanye abafundisi besenza kwalonto, bade maxa wambi bamdlule no Rulumeni ngokuti oyena angumfazi ngofika mva. Ukwenjenjalo kwabafundisi—ukulinganisa kwabo omkulu nowesitembu —kukuti yakuguquka indoda enabafazi ababini nabatatu bati zinyulele namhla oyena angumfazi wako, kubonakale ke ukuba kanti bebengamarexe bonke, nalowa mkulu. Kuti ke kwezinye indawo ukuba kuguquke umfazi omncinane kutiwe yitsho endodeni ikutshate ngokwase mlungwini woba ngumfazi, sikwamkele erementeni. Lonto ke iti apo ivunyelweyo imqabelise owesibini namhla abe nguyena upezu kowokuqala. Kuko nabanye abantu abati bakuguquka bengabafazi bezitembu bangxamele ukugoduka kuba besiti sihleli emadodeni abantu, baze abafundisi babanqande, bati hayi hlalani, babe besitsho kuba besiti nowokuqala xa angekatshati ngokwase mlungwini akakabi mfazi. Qondani ke ukuba asitsho ukuti baya lungisa nokuti baya posisa. Asiteti nto nangokuba ufanele na umntu ukupinda atshate ngokwase mlungwini akuba eguqukile. Asitini nangokuba ukvtshata yintonina—oko kukuti kuba kuxa kwenziwe nina Emaxoseni ukuze umfazi abe ngumfazi ahluke eshweshweni. Into esiyitetayo yile yokuba ukuba u-Rulumeni simlilela ngelokuti yini na ukuba alinganise umfazi neshweshwe ngokubenza abafazi bonke—masibalilele kwangokungako abafundisi siti yinina *ukulinganisa* umfazi namashweshwe ngokuti *asingabo bafazi* bonke—ngokuti umntu uya kuqala *ukunyula umfazi* mhla waguquka.

U-Mr Molteno intloko yabalauli bale koloni ngoku use Qonce.

KUMATYALA ASE DIKENI.

*(Alice Times)*

Kumatyala abetetwa e-Dikeni bekuko nelika *Mawaka* no *Busika* no *Mambu* no *Booy* no *Diyo* Amaxosa akwa Ngonyama abebe ibokwe ka Mr Coester. Ababanjwa abo bebemelwe ngu Mr Mugg­leton, umteteleli. Balikanyela ityala labo. Bekuko into e inzi yabantsundu, Amaxosa na Mamfengu.

U-Mr Coester uxele ukuba ngomhla 12 ka Sep­tember kwalahleka inkabi enkulu yake yebokwe waza ke umkondo wawulanda wada wakufika kufupi nomzi walomadoda. Uye kuyi bika lonto komnye wamapakati ka Ngonyama, wabuya wayisa enkosini. Ite yakuyiva lonto inkosi yaba lusizi kakulu yenza imizamo yokuwafumana amasela. Ite ukuba ifumana imvumelo ku Mantyi iya kubapata ababanjwa aba ngokomteto wabantsundu, kodwa ayinakwenza nto ngapandle kwalo mvumelo.

Inkosi u-Ngonyama uxele ukuba ungu Mgqika uhlala kufupi no Mr Coester, ababanjwa aba ngabantu bake. Lento uze kuyi bikelwa ngu Mr Coester ke yena wanele ukuba umkondo ungena emzini wabo. Akufunyanwanga sikumba nanyama, into ekoyongumkondo. Kute ngalo ndawo wababamba aba- bantu wabazisa ku Mantyi, ukuba uya vunyelwaubeya kubohlwaya ngomteto wase Maxoseni, bam- buyisele u-Mr Coester. U-Mr Muggleton ute akukobungqina ngoko mabayekwe ababanjwa.

Imantyi ite ewe akuko bungqina ngokomtetokodwa ke u-Ngonyama ulungisile ukuti bebile. Asikuko nokuba iya ncomeka into eyenziwe yinkosi. Ibonisa umnqweno wokunga bangohlwaywa abapuli mteto. Isiko lamaxosa lokufaka ityala kumzi ongena umkondo lilungile; ngalo nto olahlekelwe yinto yake abuyekezwe, baze kanjalo bonke abantu balo mzi balindane. Kweli tyala kuyabonakala ukuba ababanjwa aba bayayazi lento; ke njengokuba umteteleli wakwa Rulumeni alivumayo naye elisiko akubonakali sizatu sokuba ababanjwa bangambuyiseli u-Mr Coester ngebokwe yake nenxamleko ayi fumeneyo. Maze bambuyekeze nge £3 nokuba zibokwe ezimbini. Makuqondakale ke ukuba beyekwa nje ababanjwa aba abakululeki etyaleni. Ukuba kubuye kwafika ubungqina liya kubakwela ityala lokuba. "

U-Ngonyama ute ndiya kukangela ukuba lifezwe ilizwi le Mantyi; kubuhlungu kum ukuba izinto ezinje zihle emhlabeni wam. Ukuba Imantyi iyandivumela ndenze ngokubona kwam ndiya kuwatsbayela onke amasela. Mna ndingumntu otembekileyo, akuko nto yokubiwa yake yangena emlonyeni warn.

Ite Imantyi akuko mntu uyi ranelayo inkosi leyo, nokoke iyavuya ukuba iteta njalo; kodwa ke ako amasela emhlabeni wayo. Kuya bonakala oko nangelityala lanamhla nokuba kuko amadoda amatatu akwa Ngonyama abe inkomo ka John Hayes, nokuba abanye bebe inkomo zama Mfengu, ate akulanda umkondo asongelwa. Ezozinto ke zinkulu ziya kuzisa ububi pezu kwe nkosi nabantu. Urulumeni akasayi kuvuma ukuba umteto wapulwe. Ufuna amasela, ukuba afunwe anikelwe kwizipatmandla.

Inkosi ipendule ngeliti ndibuhlungu ngezizinto. Ndinga ndingenza okulungileyo ndihlale ngokomteto. Ndiyabona ukuba kuko amasela emhlabeni wam, kodwa izikohlakali akuko apo zingekoyo, zikonakwabamhlope. Urulumeni maze angalibeki pezu kwam ityala lalamadoda. Ndiya kuyenza yonke imizamo esemandleni am ndibanikele emtetweni. Intloko zenkomo zindala, kanjalo ndiyaqala ukuva ngalonto. Nangoku akukamiswa ukuba zezenkomo ezibiwayo. Lonto yama Mfengu ayi bikwanga kakuhle. Amadodana lawo akezanga kum. Ate abuza indlela eya kumlambo otile aza emva koko afunyanwa esezinkomeni. Babe ke abantu bam ngamasela basongela ukubasa komkulu.

Imantyi ite, ezontloko akuko matanda ngokuba zezenkomo ezibiweyo kuba zifnnyenwe zifihlwe emlanjeni apo zingati sezinomnyaka. Nokoke bengekaveli abaninzi lonto ayi susi kubiwa kwazo. Ama Mfengu ebefanele ukuyi bika enkosini into ayi hambeleyo. Ndiya kutuma u-Zokufa namanye amadoda amakulu ukuba aye kuyi pengulula lonto. Ndiya kulindela ke ukuba incedise inkosi.

U-Ngonyama upendule ngeliti, konke ekutetayo Imantyi ndiya kukwenza, umhlaba wam ndiya kuwuvula kuma Mfengu ndiwancede. Ndiya kwenza yonke imizamo yokuwatshayela amasela emhlabeni wam, nditemba ke ukuba ababanjiweyo baya kohlwaywa. Ndinosizi ngento eyenzekileyo. Ndiya wabulela amazwi e-Mantyi, banga bangazivela abakoyo.

 I-GOVERNOR NENKOSI ZABANTSUNDU.

Ngolwe Sihlanu ngomhla 29 ka September I- Governor ihlangene nenkosi ezingo Siwani, no Toise, no Nowawe, no Mjusa, no Jali, no Mjimla, namapakati azo.

Iqale ngokuzibuza ukuba kuko nto zifun’ ukuyiteta na, zonwabile sinina apo zihleli kona? Ukuba zinento mazitete ngoku.

U-Siwani ute into ebalilisayo kukubalela kwelanga.

I-Governor ipendule ngeliti lonto ayiko emandleni am. Ndiya vuya ukuva ukuba aninazikalazo. Ndiya temba ukuba, ngemvume ka Tixo, ukubalela kwelanga kuza kubehle kupele nize nibe nokulima. Indaba endinganibikela zona mna zezokuba ndite ndakuva impambano pakati kwama Mfengu nama Xosa ndawela. Nditumele ku Sarili ukuya kwazisa ukuba ndifikile makaze kuyi teta into angayi tetayo. Ute akufika u-Mr. Ayliff no Eustace ndeva ukuba ama Mfengu enze njengoko ebeyalelwe—ashenxa emdeni akalwa. Kodwa ama Gcaleka aman’ ukuwela ukuza kulwa nokupanga. U-Sarili uman’evelisa izizatu ngezizatu zokungezi kum. Ndide ndatumela ilizwi kuye, ndacela u-Mr. Brownlee ukuba alise Esixoseni, nani ke ningazifundela. Ndibuye ndaguquka, ama Mfengu ndiwashiya neliti makaze eve umteto ka Mr. Ayliff. Enjenjalo ke okwenene. Ndite ndisand’ ukumka u-Sarili watumela ilizwi ngo Eustace lokuti abantu bake bayamoyisa. Ndimyalele u-Eustace lowo ukuba aye e-Qibira. Ate ke ama Gcaleka aqabela pezu kwelizwi lam nelika Sarili aman’ ukuza eyimikosi. Into yokugqibela endiyi vileyo yeyokuba ebeze kwelama Mfengu kwabulawa into eninzi yawo. Ngemini ezizayo ke ndiya kuyi kangelela indawo yokuba kungabiko oza kungenela umhlaba we Nkosazana. Kuya. kuba zintsukwana ezitile pambi kokuba afike amajoni ukuvela e-Kapa nase Natal; nokoke andikolwa ukuba aya kufuneka kuba ndikolwa ukuba amapolisa ne fama, aya kuwatintela ama Gcaleka. Endilisingisa kuni lelokuti hlalani pantsi emakaya nide nive ilizwi lika Mr. Innes ongumlomo ka Rulumeni kuni. Ize nimbambe wonke umntu owenza isipitipiti nimzise ku Mr. Innes. Nibe nifanele kanjalo nonke ngabanye ukukupelisa ukuba, nokutetateta, nokusela indywala. Ndiya temba ukuba ukudla kwenu kuya kucuma, kuba ndisoyika ukuti, ababantu balahlekileyo abazi kufumana kudla. Ndiya vuya ukunibona nihluma.

U-Siwani upendule ngeliti: Siya kubulela Mhlekazi. Namhla sizivile ke indaba zako. Into esivuvuyisayo yile yokuti Hlalani pantsi. Sihleli, silinde ilizwi lo Mhlekazi. Siti wanga ungedinwe kukusipa indaba. Kuyi nene ukuba u-Sarili no Sandile bebezinkosi zetu ngapambili. Ngoku ke sipantsi kwako. Siya vuya. Asinasikalazo ngo Mr. Innes.

I-Governor ipendule ngeliti: Ndiya vuya ukuba ndinibonile. Ngoku ningagoduka. Mhlaumbi ndi- ngeza kunibona nase makaya enu.— *Watchman.*

U-SIWAN NABANTU BAKE.

*(Rev. C. T. Nauhaus)*

Ndikutumela lamazwana ngokutemba ukuba uya kuba nokuwashicilela epepeni lako.

Pakati kwabamhlope abangqonge i-Qonce ndibona ukuba kuko ukuxala okukulu, abanye abawatembile amaxosa asingqongileyo. Into eyenzeke kwintlanga- niso ebikwa Siwani ngomhla 3 ka October ibonisa into efanel’ ukulindelwa kuye nabantu bake.

U-Siwani ubebizele emzini wake onke ama Mfengu asemhlabeni wake e-Qugqwala nakwa Mnyanda na- bantu base sikolweni abase Tamara nakwa Tembani. Ubendibizile nam kunye nomnye umfundisi u-Rev. C. Krause.

U-Siwani sifike eneqela elikulu lamapakati ake. Usibikele ukuba usibizele ukuza kusixelela indaba zakwa Gcaleka nokuba kunjanina kuye. Undicele ukuba ndifunde incwadi ye Governor ku Sarili neka Hon. Brownlee kubantu bale koloni. Yakugqitywa leyo usiqubele inteto eyabako mhla waye hlangene no Governor, e-Qonce, wabandezela ngokukodwa kweli lizwi liti “ Hlalani pantsi niqube imisebenzi yenu.” Kuma Mfengu nabantu base sikolweni nabafundisi ute zolani nina ningakatazwa nto nide nibuye nive izwi kum. Ukuba kuko into evelayo ekungafuneka ngayo ukuba nishenxe pakati kwa Maxosa ndonazisa kuseko ixesha. Namhla nje